Ususret nadolazećim blagdanima, Hrvatski liječnički zbor organizirao je tradicionalni božićni domjenak na kojemu su se okupili važni i cijenjeni gosti, kolege liječnici i članovi Zbora.
Predsjednik Hrvatskoga liječničkog zbora prof. dr. sc. Željko Krznarić pozdravio je sve nazočne goste i uzvanike zaželjevši im dobrodošlicu te sretan i blagoslovljen Božić kao i obilje radosti i mira njihovim obiteljima. Svojim dolaskom božićni domjenak uveličali su ministar zdravstva prof. dr. sc. Milan Kujundžić, dva državna tajnika Ministarstva zdravstva prim. Željko Plazonić, dr. med. i ​Tomislav Dulibić, dipl.iur., izaslanik predsjednice Republike Hrvatske dr. sc. Tomislav Madžar, predsjednik Hrvatske akademije znanosti i umjetnosti akademik Zvonko Kusić, direktor Udruge poslodavaca u zdravstvu mr. Dražen Jurković, ravnatelj Hrvatskog zavoda za zdravstveno osiguranje mr. sc. Fedor Dorčić, predsjednik Hrvatske liječničke komore mr. sc. Trpimir Goluža kao i ravnatelji bolnica, predsjednici podružnica HLZ-a te mnogi drugi uvaženi gosti, članovi Hrvatskog liječničkog zbora.
Uz ugodno druženje i prigodan domjenak, neobavezno druženje odvijalo se u odličnom, predblagdanskom raspoloženju.